CELEX: 62009CA0248
Language: ro
Date: 2010-07-29 00:00:00
Title: Cauza C-248/09: Hotărârea Curții (Camera întâi) din 29 iulie 2010 (cerere de pronunțare a unei hotărâri preliminare formulată de Augstākās tiesas Senāts — Republica Letonia) — SIA Pakora Pluss/Valsts ieņēmumu dienests (Act de aderare la Uniunea Europeană — Uniune vamală — Măsuri tranzitorii — Punere în liberă circulație cu scutire de taxe vamale — Mărfuri care, la data aderării Republicii Letonia, se aflau în curs de transport pe teritoriul Comunității extinse — Formalități de export — Taxe la import — TVA)

11.9.2010   
            
            
               RO
            
            
               Jurnalul Oficial al Uniunii Europene
            
            
               C 246/9
            
         Hotărârea Curții (Camera întâi) din 29 iulie 2010 (cerere de pronunțare a unei hotărâri preliminare formulată de Augstākās tiesas Senāts — Republica Letonia) — SIA Pakora Pluss/Valsts ieņēmumu dienests
   (Cauza C-248/09) (1)
   
   (Act de aderare la Uniunea Europeană - Uniune vamală - Măsuri tranzitorii - Punere în liberă circulație cu scutire de taxe vamale - Mărfuri care, la data aderării Republicii Letonia, se aflau în curs de transport pe teritoriul Comunității extinse - Formalități de export - Taxe la import - TVA)
   2010/C 246/15
   Limba de procedură: letona
   
      Instanța de trimitere
   
   Augstākās tiesas Senāts
   
      Părțile din acțiunea principală
   
   
      Reclamantă: SIA Pakora Pluss
   
      Pârâtă: Valsts ieņēmumu dienests
   
      Obiectul
   
   Cerere de pronunțare a unei hotărâri preliminare — Augstākās tiesas Senāts — Interpretarea articolului 4 punctul 10 din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, p. 1, Ediție specială, 02/vol. 5, p. 58), a articolului 448 din Regulamentul (CEE) nr. 2454/93 al Comisiei din 2 iulie de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (JO L 253, p. 1, Ediție specială, 02/vol. 7, p. 3), precum și a Actului de aderare din 2003, anexa IV capitolul 5 punctul 1 — Import pe cale maritimă a unui automobil — Punere în liberă circulație cu scutire de taxe vamale și de alte măsuri vamale aplicabilă mărfurilor care, la data aderării, se aflau în cursul transportului în cadrul Comunității extinse după îndeplinirea formalităților de export
   
      Dispozitivul
   
   
               1.
            
            
               Capitolul 5 punctul 1 din anexa IV la Actul privind condițiile de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor pe care se întemeiază Uniunea Europeană trebuie să fie interpretat în sensul că, pentru a verifica dacă au fost îndeplinite formalitățile de export prevăzute de dispoziția respectivă, nu este relevant să se stabilească dacă au fost efectuate actele prevăzute la articolul 448 din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar, astfel cum a fost modificat prin Regulamentul (CE) nr. 2787/2000 al Comisiei din 15 decembrie 2000, chiar dacă a fost întocmit un manifest de încărcare.
            
         
               2.
            
            
               Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar, astfel cum a fost modificat prin Regulamentul (CE) nr. 82/97 al Parlamentului European și al Consiliului din 19 decembrie 1996, și Regulamentul nr. 2454/93, astfel cum a fost modificat prin Regulamentul nr. 2787/2000, sunt aplicabile în noile state membre începând cu 1 mai 2004, fără să poată fi invocat beneficiul regimului prevăzut în capitolul 5 punctul 1 din anexa IV la respectivul act de aderare în cazul în care nu au fost îndeplinite formalitățile de export menționate de dispoziția respectivă pentru mărfuri în curs de transport pe teritoriul Comunității extinse la data aderării acestor noi state membre la Uniunea Europeană.
            
         
               3.
            
            
               Articolul 4 punctul 10 din Regulamentul nr. 2913/92, astfel cum a fost modificat prin Regulamentul nr. 82/97, trebuie să fie interpretat în sensul că taxele la import nu includ taxa pe valoarea adăugată de perceput pentru importul de bunuri.
            
         
               4.
            
            
               În cazul în care sunt importate mărfuri, obligația de a plăti taxa pe valoarea adăugată revine persoanei sau persoanelor desemnate sau recunoscute de statul membru de import.
            
         
      (1)  JO C 220, 12.9.2009.